**LĒMUMS**

Liepājā

|  |  |
| --- | --- |
| 2024. gada 22. februārī | Nr.56/2  (prot. Nr.2, 24.§) |

Par nekustamā īpašuma, zemesgabala

domājamās daļas Grobiņas ielā 5,

atsavināšanu

Lai racionāli rīkotos ar pašvaldības mantu, kura nav izmantojama pašvaldības funkciju izpildei, jo uz tās atrodas citai personai piederošas ēku (būvju) īpašuma domājamās daļas, pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 2. punktu un 4. panta ceturtās daļas 3. punktu, izskatot [..] 2024. gada 10. janvāra iesniegumu, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 22. janvāra priekšlikumu (sēdes protokols Nr.1), Liepājas valstspilsētas pašvaldības domes pastāvīgās Attīstības komitejas 2024. gada 15. februāra lēmumu (sēdes protokols Nr.2) un pastāvīgās Finanšu komitejas 2024. gada 15. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Atsavināt Liepājas valstspilsētas pašvaldības nekustamo īpašumu, apbūvēta zemesgabala Grobiņas ielā 5, Liepājā (kadastra Nr.17000210100) 6/36 domājamās daļas, pārdodot par brīvu cenu uz tā esošo ēku (būvju) 6/36 domājamo daļu īpašniekam.

2. Noteikt, ka maksājumi par lēmuma 1. punktā minēto Liepājas valstspilsētas pašvaldības nekustamo īpašumu ir 100% *euro*.

3. Uzdot Liepājas Nekustamā īpašuma pārvaldei veikt visas nepieciešamās darbības lēmuma 1. punktā minētā nekustamā īpašuma atsavināšanas procesa nodrošināšanai.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, Liepājas Nekustamā īpašuma pārvaldes galvenajai grāmatvedei, atsavināšanas ierosinātājam, Kapitālsabiedrību pārvaldības uzraudzības un revīzijas daļai | |